
VENDIM
Nr. 142, datë 13.2.2020

PËR NJË NDRYSHIM DHE SHTESË NË VENDIMIN NR. 651, DATË 10.11.2017, TË KËSHILLIT TË MINISTRAVE, “PËR DISPOZITAT ZBATUESE TË LIGJIT NR. 102/2014, ‘KODI DOGANOR I REPUBLIKËS SË SHQIPËRISË’, TË NDRYSHUAR”

Në mbështetje të nenit 100 të Kushtetutës dhe të nenit 188, të ligjit nr. 102/2014, “Kodi Doganor i Republikës së Shqipërisë”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

[bookmark: _GoBack]Në nenin 479, të vendimit nr. 651, datë 10.11.2017, të Këshillit të Ministrave, të ndryshuar, bëhen ndryshimi dhe shtesa, si më poshtë vijon:
1. Në fillim të paragrafit bëhet numërtimi, duke filluar nga numri 1. 
2. Pas pikës 1, shtohet pika 2, me këtë përmbajtje: 
“2. Në ndryshim sa parashikohet në pikën 1, përjashtohen nga detyrimet e importit materialet, pajisjet, ndërtesat e parafabrikuara, të importuara për këtë qëllim nga organet shtetërore, organizatat bamirëse dhe filantropike, për rastet e shpalljes së “gjendjes së fatkeqësisë natyrore”, brenda programit të rindërtimit, sipas përcaktimeve të legjislacionit për rindërtimin.
Materialet, pajisjet, ndërtesat e parafabrikuara përjashtohen sipas zërave dhe sasive të parashikuara në preventivin e miratuar nga njësia zbatuese ose nga organi kompetent përkatës, sipas legjislacionit për rindërtimin.”.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama


1

